Ved [[Sommer-OL 1976|OL 1976]] i Montreal, hvor han var Finlands flagbærer ved åbningsceremonien,<ref name=oly>{{kilde | url = https://www.olympedia.org/athletes/67873 | titel = Lasse Virén | udgiver = olympedia.org | hentet = {{dato|19-8-2023}} }}</ref> var Virén favorit, især da flere afrikanske lande, herunder Kenya og Etiopien boykottede legene. Virén havde ikke fulgt op på successen i München, bortset fra en EM-bronzemedalje i 1974 på 5.000 m, men han havde dog vist god form op til OL. På 10.000 m kvalificerede han sig uden problemer til finalen, hvor portugiseren [[Carlos Lopes]] lagde sig i spidsen fra start, og kun Virén og briten [[Brendan Foster]] kunne følge med for alvor. Efter 8 km kunne Foster ikke længere følge med helt fremme, og ved indgangen til sidste omgang satte Virén spurten ind, og det kunne Lopes ikke hamle op med. Virén genvandt dermed sin guldmedalje, mens Lopes fik sølv, næsten fem sekunder efter, og Foster holdt akkurat hjem til en bronzemedalje.<ref>{{kilde | url = https://www.olympedia.org/results/61692 | titel = 10.000 metres, Men | udgiver = olympedia.org | hentet = {{dato|19-8-2023}} }}</ref> På 5.000 m-distancen klarede han sig også videre fra indledende heat, og i finalen var det Foster, der lagde sig i spidsen fra start. Efter 2000 m tog Virén over, men syv løbere var samlet ved indgangen til sidste runde. Det lykkedes Virén at holde konkurrenterne bag sig og sikre sig sin fjerde guldmedalje på fire år. Newzealænderen [[Dick Quax]] vandt sølv og vesttyskeren [[Klaus-Peter Hildenbrand]] bronze.<ref>{{kilde | url = https://www.olympedia.org/results/61686 | titel = 5.000 metres, Men | udgiver = olympedia.org | hentet = {{dato|19-8-2023}} }}</ref> Virén forsøgte derpå at gentage [[Emil Zátopek]]s bedrift fra [[Sommer-OL 1952|OL 1952]], hvor han vandt 5.000 m, 10.000 m og [[maratonløb]]et, og han blev tilmeldt maratonløbet, selv om han aldrig før havde løbet denne distance, og selv om det løb af stablen dagen efter 10.000 m-finalen. Men selvom han løb et fint løb, måtte han nøjes med en femteplads.<ref>{{kilde | url = https://www.olympedia.org/results/61698 | titel = Marathon, Men | udgiver = olympedia.org | hentet = {{dato|19-8-2023}} }}</ref>
Levende_personer